कर्क राशि वालों को रुका पैसा मिलने के योग और तुला राशि वालों को मिल सकती है अच्छी खबर
Aaj Ka Rashifal (Horoscope Today) | Daily Rashifal (4th July 2023), Daily Zodiac Forecast: Singh Rashi, Kanya, Aries, Taurus, Gemini Cancer Libra, And Other Signs, 4 जुलाई, मंगलवार को इंद्र और मित्र नाम के दो शुभ योग बन रहे हैं। जिससे वृष और मिथुन राशि वालों के रुके कामों में तेजी आएगी। इनकम भी बेहतर होगी। कर्क राशि के लोगों को रुका हुआ पैसा मिलने के योग हैं।
4 जुलाई, मंगलवार को इंद्र और मित्र नाम के दो शुभ योग बन रहे हैं। जिससे वृष और मिथुन राशि वालों के रुके कामों में तेजी आएगी। इनकम भी बेहतर होगी। कर्क राशि के लोगों को रुका हुआ पैसा मिलने के योग हैं।
तुला राशि वालों को अच्छी खबर मिल सकती है। कुंभ राशि वालों के बिजनेस के रुके कामों में तेजी आएगी। बिजनेस में बड़े निवेश की योजना बनेगी। इनके अलावा सिंह राशि के नौकरीपेशा लोगों को बहुत मेहनत करनी होगी। वहीं, बाकी राशियों के लिए दिन ठीकठाक रहेगा।
एस्ट्रोलॉजर डॉ. अजय भाम्बी के मुताबिक 12 राशियों का फल
मेष - पॉजिटिव- उत्साहित बने रहे, इससे आप चुनौतियां को आसानी से हल कर लेंगे। कुछ समय से चल रही आप की लगन और मेहनत के आज अचानक फायदा होने वाला है। युवाओं को अपने भविष्य संबंधी रास्तों को समझने का अवसर मिलेगा। मित्रों के साथ बातचीत करके अच्छा महसूस होगा। 
नेगेटिव- फैसले लेने में समस्या आए, तो महत्वपूर्ण कामों को आगे के लिए टाल देना बेहतर होगा। पुश्तैनी ज्यादाद संबंधी कामों में देरी हो सकती है। विद्यार्थीयों को अपनी प्रतियोगिताओं की तैयारी के लिए मानसिक रूप से मजबूत होना पड़ेगा।
व्यवसाय- बिजनेस में भविष्य संबंधी योजनाओं पर काम शुरू हो सकता है। सिर्फ आधुनिकता से जोड़ी गतिविधियों की तकनीक समझने की जरूरत है। पब्लिक डीलिंग और मीडिया से संबंधित कार्य में बहुत अधिक ध्यान दें। मेडिकल क्षेत्र से जुड़े लोगों को नए अवसर मिलेंगे।
लव- दांपत्य जीवन सुखद रहेगा तथा परिवारजनों के साथ मनोरंजन और शॉपिंग आदि जैसे कार्यों में भी समय व्यतीत होगा।
स्वास्थ्य- शारीरिक थकान की वजह से कुछ कमजोरी महसूस होगी। पानी अधिक से अधिक मात्रा में सेवन करना जरूरी है। वर्तमान मौसम से अपना बचाव रखें तथा व्यवस्थित दिनचर्या बनाएं।
भाग्यशाली रंग- हरा, भाग्यशाली अंक- 1 
वृष - पॉजिटिव- जरूरी काम समय पर पूरे हो जाने से राहत मिलेगी, साथ ही भविष्य संबंधी प्लानिंग के लिए भी उत्तम समय है। दिन की शुरुआत में कुछ दिक्कतें रहेंगी, परंतु साथ ही किसी खास मित्र के साथ विचार विमर्श करने से कई समस्याओं का समाधान मिलेगा। युवा लोग भी परिवार की मदद से कोई महत्वपूर्ण निर्णय लेंगे।
नेगेटिव- फोन अथवा ऑनलाइन गतिविधियों में अपना समय व्यर्थ ना करें तथा अपने कार्यों पर फोकस रहे। ध्यान रखें कि छोटी सी गलतफहमी की वजह से रिश्तेदारों अथवा भाइयों के साथ संबंध खराब भी हो सकते हैं। वरिष्ठ लोगों की बातों तथा सलाह पर भी ध्यान देना जरूरी है।
व्यवसाय- बिजनेस में टीमवर्क के साथ काम करना फायदेमंद रहेगा। रुके कामों में तेजी आएगी। इनकम बेहतर होगी। शेयर्स, तेजी-मंदी जैसी गतिविधियों में पैसा न लगाएं। ऑफिस में मीटिंग के दौरान दूसरों की राय पर भी ध्यान दें। ऑनलाइन काम में डाटा सिक्योरिटी का ध्यान रखें।
लव- व्यस्तता के बावजूद कुछ समय घर के लिए भी निकालना जरूरी है। पारिवारिक सदस्यों को कुछ ना कुछ उपहार देना संबंधों में मधुरता लाएगा।
स्वास्थ्य- सुकून और शांति बनाए रखने के लिए कुछ समय आध्यात्मिक गतिविधियों अथवा एकांत में जरूर व्यतीत करें।
भाग्यशाली रंग- लाल, भाग्यशाली अंक- 7
मिथुन - पॉजिटिव- आज कहीं फंसी हुई पेमेंट वापस मिलने से मन प्रफुल्लित रहेगा। छोटी-छोटी खुशियां आपकी दिनचर्या को और अधिक मधुर बनाएंगी। बच्चों का मार्गदर्शन करना उनकी प्रगति में सहायक रहेगा। साथ ही कोई खास कार्य आपकी शर्तों पर ही संपन्न हो सकता है।
नेगेटिव- वर्तमान में लक्ष्य को हासिल करने के लिए मेहनत की थी। जरूरत है कानूनी नियमों का उल्लंघन ना करें वरना कार्यवाही की चपेट में आ सकते हैं। लेनदेन संबंधी गतिविधियों को करने से पहले उचित सोच-विचार अवश्य कर लें। पड़ोसियों के साथ सोसाइटी संबंधी गतिविधि को लेकर वाद-विवाद होने की आशंका है।
व्यवसाय- रुके हुए बिजनेस के कामों में तेजी आएगी। मनचाहा आर्थिक लाभ होगा। नए संपर्कों से फायदा होगा तथा अधिकतर काम समय पर पूर्ण भी हो जाएंगे। कारखाना फैक्ट्री जैसे व्यवसाय में सुरक्षा के नियमों को अनदेखा ना करें। मल्टीनेशनल कंपनी में कार्यरत लोगों को अपने कार्य की वजह से सराहना मिलेगी।
लव- संतान प्राप्ति के इच्छुक लोगों को कोई शुभ समाचार मिल सकता है। प्रेम संबंधों में एक दूसरे के प्रति सम्मान की भावना बनाए रखें।
स्वास्थ्य- एसिडिटी की समस्या से निजात पाने के लिए आयुर्वेदिक चीजों का इस्तेमाल करें। साथ ही गरिष्ठ भोजन के सेवन से परहेज रखें।
भाग्यशाली रंग- पीला, भाग्यशाली अंक- 8
कर्क - पॉजिटिव- आत्मविश्वास बनाकर रखने से आप अपने कार्य या गतिविधियों में सुधार ला सकते हैं। पिछले कुछ समय से चल रहे तनाव से भी आज राहत मिलेगी। व्यक्तिगत समस्याओं से भी राहत मिलेगी, सिर्फ आपको हर पहलू पर उचित तरीके से काम करने की जरूरत है।
नेगेटिव- प्रॉपर्टी से संबंधित कुछ परेशानियां अभी बनी रहेंगी। परंतु इस समय किसी के साथ भी वाद-विवाद की स्थिति में ना पड़े। रिश्तो में विश्वास की कमी ना आने दे, हालांकि सभी को खुश रखना नामुमकिन है। विद्यार्थी अपने किसी विषय की समस्या को लेकर चिंतित रहेंगे।
व्यवसाय- व्यवसायिक तथा मार्केटिंग सभी काम योजनाबद्ध तरीके से संपन्न होते जाएंगे। काफी समय से रुकी हुई कोई पेमेंट मिलने से आर्थिक स्थिति भी बेहतर होगी। लेकिन जल्दी लाभ कमाने के लिए गैर कानूनी गतिविधियों को ना अपनाएं। सरकारी सेवारत लोगों को नौकरी से संबंधित कोई खुशखबरी मिलेगी।
लव- पति-पत्नी के बीच खट्टी-मीठी नोकझोंक आपसी संबंधों में और अधिक मधुरता लाएगी। प्रेम संबंधों में भी नज़दीकियां बढ़ेगी।
स्वास्थ्य- अत्यधिक मेहनत की वजह से टांगो तथा घुटनों में दर्द की समस्या बढ़ सकती है। लापरवाही ना करें तथा कुछ समय एक्सरसाइज, योगा के लिए भी जरूर निकालें। 
भाग्यशाली रंग- बादामी, भाग्यशाली अंक- 7 
सिंह - पॉजिटिव- खुद को अपडेट करने के लिए नई जानकारियों को सीखने में रुचि रहेगी। आपके कार्यप्रणाली से लोग कुछ विपरीत धारणा रख सकते हैं, लेकिन आप अपनी योग्यता से किसी भी परिस्थिति में सफल रहेंगे। युवाओं का अपने कार्यों पर फोकस रहना उन्हें सफलता देगा।
नेगेटिव- बाहरी लोगों का अपने व्यक्तिगत मामलों में हस्तक्षेप ना होने दें, क्योंकि यह आपके परिवार तथा कार्यस्थल दोनों जगह परेशानी की वजह बन सकते हैं। किसी भी नकारात्मक परिस्थिति में गुस्सा या आवेश में आने की बजाय शांति और धैर्य बनाए रखें। 
व्यवसाय- व्यवसाय में इस समय अपने वर्तमान कार्यों पर ही ध्यान दें। कुछ ना कुछ व्यवधान आएंगे, परंतु साथ ही समाधान भी मिल जाएगा। खानपान संबंधी व्यवसाय में गुणवत्ता का ध्यान देना जरूरी है। नौकरीपेशा लोगों को अपने लक्ष्य हासिल करने में बहुत मेहनत करनी होगी।
लव- पति-पत्नी के बीच आपसी सहयोग और सामंजस्य बना रहेगा। घर में खुशी भरा माहौल रहेगा।
स्वास्थ्य- अत्यधिक कार्य और थकान का असर आपके स्वास्थ्य को प्रभावित करेगा। योगा, मेडिटेशन से आप खुद को मानसिक और शारीरिक रूप से स्वस्थ महसूस करेंगे।
भाग्यशाली रंग- ऑरेंज, भाग्यशाली अंक- 2
कन्या - पॉजिटिव- दिन का अधिकतर समय घर के रखरखाव संबंधी गतिविधियों में ही व्यतीत हो जाएगा और ऐसा करके आपको खुशी ही मिलेगी। समान विचारधारा वाले लोगों से मिलना-जुलना आपको खुशी देगा। कामकाजी महिलाएं अपनी पारिवारिक तथा व्यवसायिक दोनों तरह के जिम्मेदारियों को बखूबी निभाएंगी।
नेगेटिव- खुद के व्यक्तित्व को निखारने के प्रति सजग रहना जरूरी है। वित्त संबंधी मामलों में भी सतर्कता बरतनी होगी। इस समय किसी प्रकार की यात्रा करने से भी परहेज रखें। क्योंकि उसमें समय और पैसा नष्ट होने के अलावा और कुछ हासिल नहीं होगा। 
व्यवसाय- व्यवसायिक मामलों में सभी फैसले खुद लें और अंदरूनी व्यवस्था को भी व्यवस्थित करने की जरूरत है। कोई कोर्ट संबंधी मामला चल रहा है, तो आज उसके सुलझने की भी पूरी उम्मीद है। सरकारी ऑफिस में किसी प्रकार की राजनीति चल सकती है।
लव- वैवाहिक संबंधों में आपसी सामंजस्य की कमी की वजह से मनमुटाव रहेगा परंतु आपसी बातचीत द्वारा स्थिति संभल भी जाएगी।
स्वास्थ्य- ज्यादा गरिष्ठ और तले-भुने भोजन के सेवन से परहेज करें। वरना गैस और एसिडिटी की बढ़ती समस्या आपकी दिनचर्या को अस्त-व्यस्त कर देगी।
भाग्यशाली रंग- गुलाबी, भाग्यशाली अंक- 1
तुला - पॉजिटिव- आज दिन की शुरुआत किसी खुशखबरी से होगी। नए रिश्ते को मजबूत बनाने का उत्तम समय है। परिवार के साथ भी किसी महत्वपूर्ण चर्चा में आपके राय प्राथमिकता पर रहेंगे और आप ऊर्जा और आत्मविश्वास से भरपूर महसूस करेंगे।
नेगेटिव- अपनी व्यक्तिगत मामलों में दूसरों से ज्यादा उम्मीद ना करें। अपनी योग्यता और निर्णय द्वारा ही अपने कार्यों को संपन्न करें। अभिभावकों को अपने बच्चों की एक्टिविटी पर नजर रखना जरूरी है। युवा वर्ग अपनी बात रखने से पहले उससे संबंधित आकलन जरूर कर लें।
व्यवसाय- प्रॉपर्टी से संबंधित व्यवसाय में आज बेहतरीन डील होने की संभावना है। अपने संपर्क सूत्रों के दायरे को और अधिक विकसित करें, परंतु किसी पर आंख मूंदकर विश्वास करना भी उचित नहीं है। आप विदेशी कंपनी के लिए प्रयास कर रहे हैं, तो कोई शुभ सूचना मिल सकती है। 
लव- परिवार में सुख-शांति रहेगी। किसी विपरीत लिंगी मित्र से मुलाकात या वार्तालाप होगा और पुरानी खुशनुमा यादें ताजा होगी।
स्वास्थ्य- वर्तमान मौसम को लेकर अपने स्वास्थ्य के प्रति असावधानी ना बरतें। इस समय अपना ध्यान रखना पहली प्राथमिकता है।
भाग्यशाली रंग- आसमानी, भाग्यशाली अंक- 3
वृश्चिक - पॉजिटिव- किसी अपरिचित व्यक्ति से मुलाकात आपको एक नई दिशा प्रदान करेगी तथा कोई शुभ समाचार मिलने से मन का बोझ भी हल्का होगा। धर्म-कर्म संबंधित कार्यों में कुछ समय व्यतीत करने से आपको आत्मिक सुकून मिलेगा और आप अपने कार्यों को बेहतरीन तरीके से अंजाम दे पाएंगे।
नेगेटिव- कोई न्यायिक मामला उलझा हुआ है तो उसे जल्दी ही सुलझाने की कोशिश करें, साथ ही इस समय किसी भी तरह के उधारी अथवा लोन लेने की स्थिति से परहेज रखें। संतान का आत्म बल बनाए रखने में आपका सहयोग जरूरी है।
व्यवसाय- व्यवसाय में जल्दबाजी और अति उत्साह रखना कार्यों को बिगाड़ भी सकता है। इस समय नए जनसंपर्क आपके लिए फायदेमंद साबित होंगे। हालांकि कामकाज की अधिकता रहेगी, परंतु उसके सकारात्मक परिणाम भी हासिल होंगे। ऑफिस में प्रोजेक्ट पूरा करने में बहुत अधिक परिश्रम करना पड़ेगा।
लव- पति-पत्नी के बीच उचित संबंध से रहने से आपसी संबंधों में और अधिक नज़दीकियां बढ़ेगी। प्रेम प्रसंग और अधिक प्रगाढ़ होंगे।
स्वास्थ्य- कुछ समय अपने आराम के लिए भी जरूर निकालें। अत्यधिक कार्यभार की वजह से थकान और तनाव हावी रह सकते हैं। 
भाग्यशाली रंग- केसरिया, भाग्यशाली अंक- 5
धनु - पॉजिटिव- आज कोई विषम परिस्थिति बनेगी लेकिन आप अपनी योग्यता से उसका समाधान भी ढूंढ लेंगे। अपने किसी खास योजना को भी साकार करने का अनुकूल समय है। कोई परिवारिक मसला हल हो सकता है। बच्चों की तरफ से भी कोई सुखद समाचार मिलेगा।
नेगेटिव- आपकी किसी कार्य का परिवार में विरोध भी हो सकता है, इसलिए सबकी सहमति भी रखना जरूरी है। अनावश्यक खर्चों पर काबू पाए, अन्यथा लोन लेने जैसी स्थिति बन सकती है। अपने व्यवहार में धैर्य और संयम बनाकर रखना जरूरी है। विद्यार्थी अपनी पढ़ाई पर विशेष ध्यान दें।
व्यवसाय- मौजूदा बिजनेस में कोई अधूरा काम पूरा होगा। साथ ही किसी नए काम की योजना क्रियान्वित भी हो सकती है। परंतु अभी ज्यादा लाभ की उम्मीद ना रखे। युवाओं को अपने करियर से संबंधित कोई समाचार मिलेगा। नौकरी में सहकर्मी आपके खिलाफ कुछ गलतफहमियां पैदा कर सकते हैं।
लव- आपसी सामंजस्य के अभाव में घर की व्यवस्था को लेकर कुछ तकरार रह सकती हैं। परंतु जरा सी समझदारी वातावरण को पुनः सामान्य कर देगी।
स्वास्थ्य- ज्यादा भीड़भाड़ और पोलूशन में जाने से परहेज करें। किसी तरह की एलर्जी अथवा सिर दर्द की प्रॉब्लम बढ़ सकती हैं।
भाग्यशाली रंग- नीला, भाग्यशाली अंक- 6
मकर - पॉजिटिव- पिछले कुछ समय से चल रही किसी समस्या का समाधान आज मिल जाएगा। अगर किसी संबंधी के साथ वाद-विवाद चल रहा है तो किसी की मध्यस्थता से हल हो जाएगा। युवा वर्ग ध्यान रखें कि चतुराई और विवेक से काम लेना परिस्थितियों को आपके पक्ष में करेगा।
नेगेटिव- किसी भी तरह की राजनीति से खुद को दूर ही रखें तो अच्छा है, साथ ही रुपए-पैसे के मामले में किसी पर भी ज्यादा भरोसा ना करें। भावना और उदारता में लिए गए निर्णय नुकसान दे सकते हैं। अपनी इस कमजोरी पर विजय हासिल करें। यात्रा करते समय अपना सामान सुव्यवस्थित कर ले।
व्यवसाय- बिजनेस के कामों में कुछ नए अनुभव मिलेंगे। हालांकि छोटी-मोटी परेशानियां आएंगी, पर समय रहते उनका हल भी मिलता जाएगा। महिलाएं अपने कामों को बेहतरीन तरीके से अंजाम दे पाएंगी। सरकारी सेवारत लोगों को कार्य के सिलसिले में यात्रा करनी पड़ सकती है।
लव- दांपत्य जीवन में बाहरी लोगों का हस्तक्षेप ना होने दें तथा आपस में तालमेल बनाकर रखें। विवाहेत्तर संबंध घर की सुख-शांति भंग कर सकते हैं।
स्वास्थ्य- शारीरिक कमजोरी तथा बदन दर्द जैसी समस्या परेशान करेगी। व्यवस्थित दिनचर्या रखें तथा खानपान पर भी ध्यान दें।
भाग्यशाली रंग- आसमानी, भाग्यशाली अंक- 4
कुंभ - पॉजिटिव- किसी वरिष्ठ सदस्य क्या मार्गदर्शन मिलने से आपका कोई अटका हुआ कार्य पूरा होगा। घर में नवीनीकरण अथवा साज-सज्जा से संबंधित वस्तुओं की शॉपिंग होगी। अपने व्यक्तिगत कार्यों के लिए भी समय निकाल लेंगे। धार्मिक गतिविधियों में रुचि रहेगी।
नेगेटिव- अत्यधिक व्यस्तता की वजह से अपनी इच्छाओं की पूर्ति के लिए अत्यधिक प्रयास भी करना पड़ सकता है। दोपहर बाद किसी वजह से उलझने बढ़ भी सकती है। किसी की नकारात्मक बात आपको आहत करेगी। प्राणायाम करना उचित रहेगा।
व्यवसाय- व्यवसाय में वरिष्ठ लोगों का मार्गदर्शन मिलने से आपके रुके हुए कामों में गति आएगी और फायदेमंद योजनाएं बनेंगी। आपके काम करने की नई तकनीक सफल रहेगी। लोग आपके कामों की तारीफ करेंगे। पार्टनरशिप करने संबंधी योजना पर अभी और अधिक विचार विमर्श करें।
लव- अचानक ही किसी प्रियजन से मुलाकात खुशी प्रदान करेगी। आपसी विचारों का भी आदान-प्रदान रहेगा। प्रेम संबंधों में कुछ कटुता आ सकती हैं।
स्वास्थ्य- खांसी, जुकाम जैसी परेशानियां तंग करेंगी। आयुर्वेदिक चीजों का सेवन करें तथा प्रकृति के निकट रहे।
भाग्यशाली रंग- सफेद, भाग्यशाली अंक- 3
मीन - पॉजिटिव- दिन कुछ मिले-जुले प्रभाव वाला रहेगा। सोचे हुए कार्य पूरे करने के लिए मेहनत करनी पड़ेगी लेकिन सफलता भी मिलेगी। नजदीकी संबंधियों और मित्रों के साथ मेल मिलाप होगी। किसी की सलाह पर विश्वास करने की वजह खुद के निर्णय लेना ज्यादा फायदेमंद साबित होगा।
नेगेटिव- संपत्ति संबंधी कोई विवाद है तो किसी की मध्यस्थता से समझाने की कोशिश करें। ध्यान रखें कि लापरवाही की वजह से कोई लाभदायक मौका हाथ से निकल दे सकता है। युवा वर्ग अपने करियर को लेकर कुछ असमंजस की स्थिति में रहेंगे।
व्यवसाय- बिजनेस में बड़ा निवेश करने के लिए योजना बनेगी। किसी कंपनी के साथ व्यवसायिक रूप से जुड़ने की नीति कामयाब रहेगी। टारगेट हासिल करने के लिए अपनी कोशिशों को और ताकत देने की जरूरत है। ऑफिस में शांतिपूर्ण माहौल रहेगा।
लव- परिवार जनों के बीच मधुरता और सुखद संबंध रहेंगे। प्रेम संबंधों को शादी में बदलने के लिए परिवार की मंजूरी मिलेगी।
स्वास्थ्य- स्वास्थ्य ठीक रहेगा। मानसिक तनाव से बचने के लिए कुछ समय ध्यान और मेडिटेशन में जरूर लगाएं।
भाग्यशाली रंग- जामुनी, भाग्यशाली अंक- 9